OpenLLM-France/wikimedia huggingface dataset:
# Estrella doji alcista

Una Estrella doji alcista (en anglès: Bullish Doji Star) és un patró d'espelmes japoneses format per dues espelmes que indica un possible final, per esgotament dels bears, i canvi de tendència baixista; rep aquesta denominació perquè l'espelma doji representaria una estrella dalt del cel. És el pas previ a la formació de l'estel matutí doji alcista.

## Criteri de reconeixement

* La tendència prèvia és baixista
* Es forma una 1a gran espelma negra amb tancament proper al low
* L'endemà els preus obren amb gap baixista
* Es forma al capdavall una 2a espelma, un petit doji, que té unes ombres inferior i superior petites

## Explicació

L'estrella doji alcista té implicacions alcistes perquè després d'una tendència baixista el mercat ha obert amb un gap a la baixa, però els bears ja no tenen força per continuar baixant i hi ha equilibri de forces. En aquest context els bulls poden agafar el relleu l'endemà i iniciar un forta pujada.

## Factors importants

Es recomana esperar a la confirmació l'endemà en forma gap alcista, un trencament de tendència, o sinó en forma d'espelma blanca amb tancament superior, que formaria una estel matutí doji alcista, i si es produeix un gap alcista, formaria un nadó abandonat alcista.

## Bibliografia

* «Bullish (Doji) Star». Candlesticker. [Consulta: 9 maig 2011].
# Exèrcit de la República de la Xina

L'Exèrcit de la República de la Xina (中华民国陆军 ; pinyin: Zhōnghuá Mínguó Lùjūn) és la branca més gran de les Forces Armades de la República de la Xina (Taiwan). Un 80% dels efectius d'aquest exèrcit es troben a l'illa de Taiwan, mentre que la resta estan estacionats a les illes més petites de Kinmen, Matsu i Penghu. L'exèrcit taiwanès està format per unes 130,000 persones, la seva tasca principal és la defensa del territori nacional i fer front a una possible invasió del PLA.

## Història

L'Exèrcit Nacional Revolucionari (en xinès: 國民革命軍; en pinyin: Guómín Gémìng Jūn) va ser l'exèrcit nacional de la República de la Xina. Estava controlat en gran part pel Kuomintang (KMT), de tal manera que els límits entre el KMT i l'Exèrcit Nacional Revolucionari podien arribar a ser bastant difusos. L'Exèrcit Nacional Revolucionari estava relacionat amb l'Acadèmia Militar de Whampoa, també establerta pel KMT. Un gran nombre d'oficials de l'Exèrcit van passar per Whampoa i el primer comandant, Chiang Kai-shek, va arribar a ser comandant en cap de l'Exèrcit l'any 1925 abans de portar a terme amb èxit l'Expedició al Nord. A més de Chiang Kai-shek, altres importants comandaments de l'Exèrcit Nacional Revolucionari van ser Du Yuming i Cheng Cheng. En els anys de la Segona Guerra Sinojaponesa, les forces comunistes van lluitar com a part nominal de l'Exèrcit Nacional Revolucionari, formant l'Exèrcit de la Vuitena Ruta i el Nou Quart Exèrcit, però aquesta cooperació més tard va fracassar. Durant la Guerra Civil Xinesa, l'Exèrcit Nacional Revolucionari va patir problemes de deserció, i molts dels seus efectius van unir-se amb els comunistes. La constitució de la República de la Xina de 1947 va fer que l'Exèrcit Nacional Revolucionari canviara el seu nom pel d'Exèrcit de la República de la Xina.

## Vegeu també

* Armada de la República de la Xina
* Força Aèria de la República de la Xina

## Enllaços externs

* Exèrcit de la República de la Xina Arxivat 2014-07-14 a Wayback Machine. (xinès) (anglès)
# Estadi Municipal San Juan Bosco

L'Estadi Municipal San Juan Bosco, o simplement conegut com a San Juan Bosco, és un estadi esportiu situat al municipi d'Utrera, Sevilla, a l'Avinguda Paseo de Consolación. Va ser inaugurat l'any 1948 i hi disputa els seus partits com a local el Club Deportivo Utrera, principal equip de la ciutat, a més de les seves categories inferiors i altres clubs de la ciutat com el CD Cantera de Utrera o la Peña el Búcaro. Aquest estadi pot albergar un màxim de 3.000 espectadors.
# Estadi Municipal Escribano Castilla

L'Estadi Municipal Escribano Castilla és l'estadi municipal de la ciutat de Motril (Granada). Construït el 1969, fins a la temporada 2011-2012 era la seu oficial de l'extint Motril Club de Futbol. També s'hi van disputar partits de Segona Divisió d'Espanya del Granada 74 Club de Futbol durant la temporada 2007-08. En l'actualitat s'hi juguen els partits del Club de Fútbol Motril, que milita a Tercera RFEF.
L'estadi és de propietat municipal i deu el seu nom a qui va ser alcalde de Motril, Juan Antonio Escribano Castilla (1918-2005). El nom, després d'un parèntesi en què va ser retirat de l'entrada de l'estadi, va ser ratificat en un ple municipal durant el mandat de Pedro Álvarez com a batlle de la ciutat.

## Esdeveniments esportius

Aquest va ser l'estadi del Granada 74 i del Motril CF, equips que van participar a Segona, Segona "B" Tercera divisió d'Espanya i Copa del Rei. Actualment és l'estadi del CF Motril que milita a Tercera RFEF, a més, s'hi celebra l'esdeveniment esportiu "Trofeu de la Ciutat de Motril".
També la selecció espanyola femenina s'hi va jugar el pas a l'Eurocopa 2011 contra Alemanya, en un partit que van empatar 2-2.

## Referències

* ↑ «Imágenes para el recuerdo en Motril: CD Motril contra CD Ronda, 25 de maig de 1975», 14-02-2021. [Consulta: 23 febrer 2021].
# Ezraela (cràter)

Ezraela és un cràter d'impacte en el planeta Venus de 7,8 km de diàmetre. Porta el nom d'un antropònim hebreu, i el seu nom va ser aprovat per la Unió Astronòmica Internacional el 1997.

## Referències

* ↑ «Ezraela». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Evax

Evax fou un suposat rei d'Aràbia esmentat per Plini el Vell (Plinius, Naturalis Historia 25.4) que diu que va escriure l'obra "De Simplicium Effectibus" (el paràgraf ha estat omès en algunes edicions de Plini). Marbod (Marbodus) diu que va escriure un poema sobre pedres precioses dirigit a Tiberi del qual el seu treball sobre el mateix tema havia estat parcialment agafat. Una obra en prosa anomenada "De Nominibus et Virtutibus Lapidum qui in Artem Medicinae recipiuntur" també li correspon.

## Bibliografia

* Smith, William (ed.). A Dictionary of Greek and Roman Biography and Mythology Vol. 2 (en anglès). Boston: Little, Brown and Co., 1867, p. Pàg. 60 [Consulta: 27 desembre 2009].
# Farnabazos

Farnabazos és el nom dels següents personatges:
* Farnabazos I, sàtrapa de Frígia Hel·lespòntica
* Farnabazos II, sàtrapa de Frígia Hel·lespòntica
# Farmingdale (Nova Jersey)

Farmingdale és una població dels Estats Units a l'estat de Nova Jersey. Segons el cens del 2007 tenia 1.576 habitants.

## Demografia

Segons el cens del 2000, Farmingdale tenia 1.587 habitants, 625 habitatges, i 406 famílies. La densitat de població era de 1.156,1 habitants/km².
Dels 625 habitatges en un 37,3% hi vivien nens de menys de 18 anys, en un 51,5% hi vivien parelles casades, en un 8,8% dones solteres, i en un 35% no eren unitats familiars. En el 29% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,21.
Per edats la població es repartia de la següent manera: un 27% tenia menys de 18 anys, un 7,4% entre 18 i 24, un 35,5% entre 25 i 44, un 21,1% de 45 a 60 i un 9% 65 anys o més.
L'edat mediana era de 35 anys. Per cada 100 dones de 18 o més anys hi havia 107 homes.
La renda mediana per habitatge era de 48.889 $ i la renda mediana per família de 59.625 $. Els homes tenien una renda mediana de 40.000 $ mentre que les dones 27.375 $. La renda per capita de la població era de 21.667 $. Aproximadament el 5,6% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Farmingdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Farmingdale». American Fact Finder. Oficina del Cens dels Estats Units, 12-01-2010.
# Farmersville

«Farmersville» té aquests significats:
* Farmersville (Califòrnia)
* Farmersville (Illinois)
* Farmersville (Ohio)
* Farmersville (Texas)
# Eulychnia

Eulychnia és un gènere amb dues espècies de cactus petits, natius del nord de Mèxic.

## Descripció

Les espècies del gènere Eulychnia creixen arbustives o com un arbre, se ramifiquen lliurement i de vegades tenen un tronc clar. Les tiges són rectes, ascendents o postrats i tenen de 9 a 16 costelles. Les arèoles estan cobertes de llana o pèl llarg. Les espines que en sorgeixen sovint són fortes i llargues.
Les flors són petites en forma de campana a embut, apareixen a la part superior del brot. Són de color blanc a vermell rosat i s'obren de dia i de nit. L'hipant i el tub floral molt curt estan coberts de pèls llanosos o espines eriçades i coberts d'escates.
Els fruits carnosos i esfèrics tenen escames o peluts i rarament són espinosos. Les llavors són en forma ovoide, de color negre o gris, són finament berrugoses.

## Distribució

Les espècies del gènere Eulychnia es distribueixen al llarg de la costa des del nord de Xile fins al sud del Perú. Rarament creixen a altituds superiors als 1000 metres.

## Taxonomia

El gènere va ser descrit per Rodulfo Amando Philippi i publicat a Florula Atacamensis seu Enumeriatio . . . 23, a l'any 1860. L'espècie tipus és: Eulychnia breviflora.

### Etimologia

Eulychnia: nom genèric derivat de les paraules grecs: "εὖ" (eu) = "bell" i "λύχνος" (lychnos) = "làmpada" al·ludint a que és com una "bella torxa".

### Espècies

N'hi ha 9 espècies acceptades:
* Eulychnia acida Phil.
* Eulychnia breviflora Phil.
* Eulychnia castanea Phil.
* Eulychnia chorosensis P.Klaassen
* Eulychnia elata (F.Ritter) Lodé
* Eulychnia iquiquensis (K.Schum.) Britton & Rose
* Eulychnia ritteri Cullmann
* Eulychnia taltalensis (F.Ritter) Hoxey
* Eulychnia vallenarensis P.C.Guerrero & Helmut Walter

### Sinonímia

* Philippicereus Backeb. in Cactaceae (Berlin) 1941(2): 75 (1942)

## Referències

* ↑ «Eulychnia» (en anglès). Tropicos. [Consulta: 18 maig 2024].
* ↑ «Eulychnia Phil.» (en anglès). Royal Botanic Gardens Kew | Plants of the World Online. [Consulta: 18 maig 2024].
* ↑ «Synonyms of Eulychnia Phil.» (en anglès). Royal Botanic Gardens Kew | Plants of the World Online. [Consulta: 18 maig 2024].

## Enllaços externs

* Cactiguide.com Genus: Eulychnia
# Etrumeus micropus

Etrumeus micropus és una espècie de peix pertanyent a la família dels clupeids.

## Hàbitat

És un peix marí, pelàgic-nerític i de clima subtropical.

## Distribució geogràfica

Es troba al Pacífic occidental: el mar de la Xina Meridional i la costa sud-oriental del Japó.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Munroe, T.A. i M.S. Nizinski, 2000. Clupeiformes: Clupeidae (herrings, shads, sardines and allies), Pristigasteridae, Engraulidae (anchovies), Chirocentridae (wolf herrings). P. 587-588. A: J.E. Randall i K.K.P. Lim (eds.). A checklist of the fishes of the South China Sea. Raffles Bull. Zool. (8):569-667.
* ↑ Chen, Y.-Q. i X.-Q. Shen, 1999. Changes in the Biomass of the East China sea ecosystem. P. 221-239. A: Q. Tang i K. Sherman (eds.), Large marine ecosystems of the world. Blackwell Science, Inc., Malden, Massachusetts.
* ↑ Huang, Z., 2001. Marine species and their distribution in China's seas. p. 404-463. Vertebrata. Smithsonian Institution, Florida, Estats Units. 598 p.
* ↑ Nguyen, H.P. i N.T. Nguyen, 1994. Checklist of marine fishes in Vietnam. Vol. 2. Osteichthyes, from Elopiformes to Mugiliformes. Science and Technics Publishing House, Vietnam.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* James, A.G., 1988. Are clupeid microphagists herbivorous or omnivorous? A review of the diets of some commercially important clupeids. S. Afr. J. Mar. Sci. 7:161-177.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* BioLib (anglès)
# Ferrão

Carles Vagner Guiatge Filho (Chapecó, Brasil, 29 d'octubre de 1990) més conegut com a Ferrão, és un jugador de futbol sala professional que acostuma a jugar de pivot. Ferrão és golejador, inclús ha estat el que ha marcat més gols en la lliga durant diversos anys. El 2019 va ser triat pels premis de futbol sala (Futsal Awards) com el millor jugador del món.

## Biografia

Els primers passos de Ferrão en el món del futbol sala s'inicien al 2005, en el seu país natal, aprenent amb els conjunts Palmitos i Krona Joinville. El seu debut esportiu en un club professional es produeix amb el Krona Joinville al 2006. Ferrao participarà en tres clubs brasilers fins al 2011.
El jugador brasiler va viatjar a Rússia a jugar amb el MFK Tuymen on es va convertir en el màxim golejador de la lliga russa. Aquí és on es va produir el punt d'inflexió de la seva carrera i anys més tard, a l'estiu de 2014 el Barça i el Tuymen van arribar a un acord pel traspàs del jugador.

## Perfil tècnic

Ferrão juga de pivot i gràcies a la seva alçada i envergadura asseguren control i estabilitat en el joc de equip. Ell es dretà, però no te cap inconvenient en utilitzar la cama esquerra. El jugador brasiler te un gran olfacte golejador, i fins i tot ha estat el que més gols ha marcat a la lliga durant diversos anys.
Gràcies als nombrosos títols i reconeixements que Ferrão ha adquirit durant la seva trajectòria professional sabem que és un davanter de primera amb un gran ventall de recursos per finalitzar les jugades.
Ferrão ha jugat durant molts anys per la seva bandera nacional, fins que va arribar a ser internacional amb la selecció del Brasil. Al 2010 es va proclamar campió sud-americà de futbol sala sub-20 a Colòmbia.

## Trajectòria professional

Abans d'arribar al FC Barcelona de futbol sala el jugador ha participat en un total de sis equips, cinc d'ells d'origen brasiler i un de rus.
TRAJECTÒRIA :
| 05/06 | Palmitos |
| 06/07 | Krona Joinville |
| 08/09 | Atlántico Erechim |
| 09/10 | Cortiana/UCS |
| 10/11 | Norte Catarinense |
| 11/12 - 13/14 | MFK Tyumen |
| 14/15 - 20/21 | FC Barcelona |

## Palmarès

TÍTOLS I RECONEIXEMENTS :
* Palmarès en Equip
* Internacional amb Brasil
* Campió Sud-amèrica sub-20 amb Brasil (2010)
* 2 Copes de S.M. El Rey (2018,2019)
* 1 UEFA Futsal Champions League (19/20)
* 1 Lliga (18/19)
* 2 Copes d'Espanya (2019,2020)
* 1 Supercopa d'Espanya (2019)
* 5 Copes Catalunya (2014,2015,2016,2017,2018)
* Palmarès Individual
* Millor Pivot LNFS (16/17)
* Millor Jugador LNFS (18/19)
* 3 cops Màxim Golejador LNFS (16/17,17/18,18/19)

## Referències

* 1 2 Ferrão, rei del gol
* ↑ millor jugador del món
* ↑ Ferrão, un goleador de récord

## Enllaços externs

* https://www.fcbarcelona.cat/ca/futbol-sala/primer-equip/jugadors/703429/ferrao
# Ferryville

Ferryville és una població dels Estats Units a l'estat de Wisconsin. Segons el cens del 2000 tenia 174 habitants.

## Demografia

Segons el cens del 2000, Ferryville tenia 174 habitants, 93 habitatges, i 55 famílies. La densitat de població era de 27,2 habitants per km².
Dels 93 habitatges en un 15,1% hi vivien nens de menys de 18 anys, en un 53,8% hi vivien parelles casades, en un 4,3% dones solteres, i en un 39,8% no eren unitats familiars. En el 39,8% dels habitatges hi vivien persones soles el 23,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,87 i el nombre mitjà de persones que vivien en cada família era de 2,45.
Per edats la població es repartia de la següent manera: un 12,6% tenia menys de 18 anys, un 4,6% entre 18 i 24, un 17,2% entre 25 i 44, un 43,7% de 45 a 60 i un 21,8% 65 anys o més.
L'edat mediana era de 54 anys. Per cada 100 dones de 18 o més anys hi havia 102,7 homes.
La renda mediana per habitatge era de 33.958 $ i la renda mediana per família de 45.833 $. Els homes tenien una renda mediana de 28.125 $ mentre que les dones 20.357 $. La renda per capita de la població era de 20.602 $. Aproximadament el 3,4% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ferryville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Ferryville». American Fact Finder. Oficina del Cens dels Estats Units, 12-01-2010.
# Eulàlia Fàbregas de Sentmenat

Eulàlia Fàbregas Jacas, més coneguda pel seu nom de casada com Eulàlia Fàbregas de Sentmenat (Barcelona, 1906 - Esplugues de Llobregat, 27 de desembre de 1992), va ser una escultora catalana.
S'inicià en l'escultura als 50 anys, a partir de la mort del seu fill en un accident de cotxe. Es va formar llavors amb l'escultora Rosa Martínez Brau, i el 1964 va exposar per primer cop a la Sala Parés de Barcelona. De tendència figurativa, es va dedicar especialment al nu femení, generalment en peces de gran format –figures massisses però elegants, harmòniques i asserenades– i va realitzar també imatges religioses.
La majoria de les seves obres es troben a Barcelona, entre les quals destaquen: Mediterrània, al Palau Reial de Pedralbes (1962); Serenitat, al Parc de Cervantes (1964); Nu femení, als Jardins de Joan Maragall (1965); A Francesc Matheu, a l'Avinguda Diagonal 696, davant de l'Escola Universitària d'Estudis Empresarials (1968); i Dones a la Cascada, als Jardins de Joan Maragall (1970). També té diverses obres a Esplugues de Llobregat, especialment a Can Sentmenat: Despertar, Eva, Joventut, Diana, Maternitat –al Parc de Can Vidalet–, l’Alba –a la Carretera de Cornellà–, Ballarines, Sense nom I i II i Deessa mediterrània; així com La Dona del Parc –al parc Pou d'en Fèlix– o Al·legoria a les víctimes de les guerres –al Parc de Ca n’Hospital.
També va escriure dos llibres de poemes: En tu silencio (1962), amb pròleg de José María Pemán i Lejano Azul (1965), amb pròleg de Guillermo Díaz Plaja.

## Galeria

* Dona a la cascada.
* Nu femení.
* A Francesc Matheu.
* Serenitat.
* Nu de dona
* Maternitat

## Referències

* ↑ «Eulàlia Fàbregas i Jacas | enciclopedia.cat». [Consulta: 31 octubre 2022].
* ↑ «Exposición de esculturas de Eulalia de Senfmenat». La Vanguardia, 24-10-1964. [Consulta: 31 octubre 2022].
* ↑ Cortés, Juan. «Eulalia Fábregas de Sentmenat. Escultora mediterránea». La Vanguardia. [Consulta: 31 octubre 2022].
* ↑ «Eulàlia Fàbregas de Sentmenat». Ajuntament de Barcelona. [Consulta: 14 octubre 2014].
* 1 2 «Eulàlia Fàbregas i Ca n'Hospital». Museus d'Esplugues de Lobregat. Ajuntament d'Esplugues. [Consulta: 31 octubre 2022].
* ↑ Raquel Barrionuevo Pérez. «Revista Internacional de Culturas & Literaturas. Las pioneras. Escultoras españolas en la 2ª República». Arxivat de l'original el 2014-02-03. [Consulta: 5 desembre 2013].
# Ferganà

«Ferganà» té aquests significats:
* Regne de Ferganà
* Ferganà (regió), regió de l'Uzbekistan
* Ferganà (ciutat), capital d'aquesta regió
* Vall de Ferganà, més extensa que la regió administrativa, englobant una zona del Tadjikistan
# Fira del Llibre Infantil de Bolonya

La Fira del Llibre Infantil de Bolonya (anglès: Bologna Children's Book Fair) és la fira professional de referència internacional per al sector del llibre infantil i juvenil. Amb més de 50 anys de trajectòria, la fira de Bolonya és la de major projecció internacional del sector del llibre infantil.
Se celebra anualment a Bolonya des de 1963 en els mesos de març o abril. S'hi fan moltes operacions de compra i venda de drets d'autor i de traducció. S'hi donen diversos premis: BolognaRagazzi Awards, que té diverses categories (ficció, no-ficció, New Horizons (per obres del món no-occidental) i Opera Prima (per primeres obres d'un autor). Aquest premi es dona des 1995, unint premis separats que es donaven en ocasions anteriors. Durant període de la fira, encara que no en formen part, s'anuncien els guanyadors del premi bianual Hans Christian Andersen i el Premi Memorial Astrid Lindgren.
En cada edició hi ha un país convidat. L'edició de 2017 tingué la cultura catalana com a convidada d'honor. La literatura feta en català hi tingué una exposició de 400m2 dedicada a la il·lustració; un programa d'activitats professionals en el sector de la il·lustració, la creació literària, la traducció i l'edició digital; una mostra d'il·lustradors a la ciutat de Bolonya; accions amb les biblioteques i entitats del sector a la ciutat. També va comportar la visita d'editors internacionals a Barcelona.

## Referències

* ↑ Falconer, Rachel. The crossover novel: contemporary children's fiction and its adult readership. 2008. Taylor & Francis, 2008, p. 263. ISBN 978-0-415-97888-0 [Consulta: 24 març 2010].

## Enllaços externs

* Web Oficial Arxivat 2013-02-27 a Wayback Machine.

## Bibliografia

* Institut Ramon LLull. Books in Catalan. Sharing a Future. Bologna 2017; Generalitat de Catalunya. 2017. ISBN 9788461792658
# Filesi

Filesi (en llatí Philesius, en grec antic Φιλήσιος) fou un militar aqueu que va formar part de l'Expedició dels deu mil, l'exèrcit mercenari reclutat per Cir el Jove.
Després de la captura a traïció de Clearc d'Esparta i altres generals per Tisafernes, va ser escollit en el lloc de Menó de Larissa. Quan els deu mil, cansats d'esperar la tornada de Quirísop d'Esparta, van decidir passar a Trebisonda, Filesi i Sofenet, els generals més antics, van ser designats per a embarcar amb els vells, les dones i les criatures. A Cotiora va ser un dels que va atacar a Xenofont per haver revelat el secret del projecte de fundació d'una colònia grega a la costa de l'Euxí sense fer un anunci públic. En aquest mateix lloc una cort organitzada per jutjar la conducta dels generals va condemnar a Filesi a una multa de 20 mines per deficiències en les càrregues dels vaixells amb què l'exèrcit s'havia traslladat des de Trapezus, ja que n'havia estat nomenat comissari. A Bizanci, després que Xenofont hagués calmat el tumult organitzat entre els mercenaris per la traïció d'Anaxibi, Filesi va ser un dels que va ser enviats amb un missatge conciliador.

## Referències

* ↑ Philesius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 265